ระเบียบกรมสรรพสามิต ว่าด้วยขั้นตอนและระยะเวลาการปฏิบัติงานการโอนใบอนุญาตยาสูบ พ.ศ. 2541
ระเบียบกรมสรรพาสามิต
ว่าด้วยขั้นตอนและระยะเวลาการปฏิบัติงานการโอนใบอนุญาตยาสูบ
พ.ศ. ๒๕๔๑[๑]
 

อาศัยอำนาจตามความในข้อ ๙ แห่งระเบียบสำนักนายกรัฐมนตรี
ว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒
และเพื่ออนุวัตตามความในประกาศกรมสรรพสามิต เรื่อง หลักเกณฑ์และวิธีการขออนุญาตการอนุญาตให้เปลี่ยนสถานที่ระบุไว้ในใบอนุญาตและการโอนใบอนุญาต
ซึ่งออกตามความในมาตรา ๓๐ และ ๓๑ แห่งพระราชบัญญัติยาสูบ พ.ศ. ๒๕๐๙ กรมสรรพสามิต
จึงออกระเบียบกำหนดขั้นตอนและระยะเวลาการปฏิบัติราชการในการโอนใบอนุญาตยาสูบไว้
ดังต่อไปนี้

ข้อ ๑ ระเบียบนี้เรียกว่า ระเบียบกรมสรรพสามิต
ว่าด้วยขั้นตอนและระยะเวลาการปฏิบัติงานการโอนใบอนุญาตยาสูบ พ.ศ. ๒๕๔๑

ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไป

ข้อ ๓ ให้ยกเลิกระเบียบกรมสรรพสามิต ว่าด้วยการปฏิบัติงานการโอนใบอนุญาตยาสูบ
พ.ศ. ๒๕๓๒

ข้อ ๔ ให้ผู้ขอโอนใบอนุญาตให้สร้างสถานีบ่มใบยา
หรือโรงบ่มใบยาของผู้บ่มใบยา ยื่นคำขอตามแบบ ย.ส. ๑๑๐/๓
ต่อสำนักงานสรรพสามิตจังหวัดที่ตั้งสถานีบ่มใบยาหรือโรงบ่มใบยา พร้อมด้วยหลักฐานและเอกสาร
ดังต่อไปนี้
๔.๑ ใบอนุญาตฉบับเดิม หรือสำเนาหนังสือแสดงการขออนุญาต๔.๒
หนังสือยินยอมระหว่างผู้โอน และผู้รับโอน หรือสำเนาพินัยกรรมหรือคำสั่งของศาล
๔.๓ สำเนาทะเบียนบ้าน
หรือภาพถ่ายบัตรประจำตัวของผู้โอนและผู้รับโอน

ข้อ ๕ ในการพิจารณาโอนใบอนุญาตยาสูบ
ให้ปฏิบัติตามขั้นตอนและระยะเวลาดังนี้
๕.๑ ให้เจ้าหน้าที่ลงทะเบียนรับคำขอแบบ ย.ส. ๑๑๐/๓ แล้วเสนอเจ้าพนักงานสรรพสามิตผู้มีหน้าที่ตรวจสอบคำขอและหลักฐาน
เมื่อเห็นว่าถูกต้องครบถ้วนแล้วให้เจ้าพนักงานสรรพสามิตทำบันทึกเสนอความเห็นพร้อมหลักฐานต่าง
ๆ เพื่อให้สรรพสามิตจังหวัดลงนามหนังสือถึงกรมสรรพาสามิตเพื่อพิจารณาต่อไป ทั้งนี้ ภายใน ๑ วันทำการ
๕.๒ เมื่อกรมสรรพสามิตได้รับหนังสือตาม ๕.๑ แล้ว
เจ้าหน้าที่ส่วนควบคุมการผลิตและจำหน่าย สำนักบริหารการจัดเก็บภาษี ๑
ลงทะเบียนรับเรื่อง แล้วเสนอเจ้าพนักงานสรรพสามิตผู้มีหน้าที่ตรวจสอบคำขอและหลักฐานต่าง
ๆ เมื่อเห็นว่าถูกต้องครบถ้วนให้บันทึกเสนอความเห็นพร้อมทำหนังสือถึงจังหวัดแจ้งผลการขออนุญาตให้ผู้อำนวยการส่วนควบคุมการผลิตและจำหน่าย
สำนักบริหารการจัดเก็บภาษี ๑ พิจารณา
๕.๓ ผู้อำนวยการส่วนควบคุมการผลิตและจำหน่าย
สำนักบริหารการจัดเก็บภาษี ๑ พิจารณาและบันทึกเสนอผู้อำนวยการสำนักบริหารการจัดเก็บภาษี
๑ ทันที
๕.๔ ให้ผู้อำนวยการสำนักบริหารการจัดเก็บภาษี ๑
พิจารณาและทำบันทึกเสนออธิบดีกรมสรรพสามิตทันที
๕.๕ อธิบดีกรมสรรพสามิตหรือผู้ที่ได้รับมอบหมาย
พิจารณาลงนามหนังสือถึงจังหวัดและใบอนุญาตฉบับใหม่ที่ออกให้
พร้อมทั้งให้จังหวัดเรียกเก็บค่าธรรมเนียมการโอนใบอนุญาต
การปฏิบัติงานตาม ๕.๒ ถึง ๕.๕
ให้ดำเนินการให้แล้วเสร็จภายใน ๒ วันทำการ

ข้อ ๖ สำหรับการโอนใบอนุญาตกรณีอื่น
เว้นแต่การโอนใบอนุญาตให้สร้างสถานีบ่มใบยา หรือโรงบ่มใบยา
ให้ผู้ขอโอนใบอนุญาตยื่นคำขอตามแบบ ย.ส. ๑๑๐/๒ ต่อสำนักงานสรรพสามิตจังหวัดที่ใบอนุญาตระบุไว้
พร้อมด้วยหลักฐานและเอกสารตาม ๔.๑ ถึง ๔.๓ สำหรับขั้นตอนและระยะเวลาในการพิจารณาโอนใบอนุญาตให้ถือปฏิบัติเช่นเดียวกับข้อ
๕

ข้อ ๗ ให้อธิบดีกรมสรรพสามิตรักษาการตามระเบียบนี้


ประกาศ ณ วันที่ ๒๔ ธันวาคม พ.ศ. ๒๕๔๑
เรณู
รื่นกลิ่น
รองอธิบดี รักษาราชการแทน
อธิบดีกรมสรรพสามิต






ปรียนันท์/แก้ไข
๒๐ พฤษภาคม ๒๕๔๕

ศิรวัชร์/ปรับปรุง
๒๘ มกราคม
๒๕๖๒

[๑] ราชกิจจานุเบกษา
เล่ม ๑๑๖/ตอนพิเศษ ๘๔ ง/หน้า ๑๕/๒๐ ตุลาคม ๒๕๔๒